ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่องการขอรับชำระหนี้สำหรับเจ้าหนี้และการจัดสรรเงินจากการขายทรัพย์สินให้แก่เจ้าหนี้ ตามที่คณะกรรมการองค์การเพื่อการปฏิรูประบบสถาบันการเงินได้ดำเนินการขายทรัพย์สินและชำระบัญชีสถาบันการเงินที่ถูกระงับการดำเนินกิจการจำนวน๕๖ แห่งตามอำนาจ ตามพระราชกำหนดการปฏิรูประบบสถาบันการเงิน พ.ศ. ๒๕๔๐ตั้งแต่วันที่ ๘ ธันวาคม ๒๕๔๐ตามรายชื่อบริษัทในบทนิยามคำว่าสถาบันการเงินในประกาศนี้ ข้อ ๑ นั้นอาศัยอำนาจตามความในมาตรา ๗ (๓) และมาตรา ๑๖ (๓)แห่งพระราชกำหนดดังกล่าวคณะกรรมการองค์การเพื่อการปฏิรูประบบสถาบันการเงินจึงกำหนดหลักเกณฑ์และวิธีการขอรับชำระหนี้สำหรับเจ้าหนี้และการจัดสรรเงินจากการขายทรัพย์สินให้แก่เจ้าหนี้ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ ราย ดังต่อไปนี้ข้อ ๑ คำนิยามและความหมายในประกาศนี้เว้นแต่ข้อความจะแสดงไว้เป็นอย่างอื่นพ.ร.ก. หมายความว่าพระราชกำหนดการปฏิรูประบบสถาบันการเงิน พ.ศ. ๒๕๔๐ และ/หรือพระราชกำหนดการปฏิรูประบบสถาบันการเงิน (ฉบับที่ ๒) พ.ศ. ๒๕๔๑ แล้วแต่กรณีปรส. หมายความว่า องค์การเพื่อการปฏิรูประบบสถาบันการเงินคณะกรรมการ ปรส. หมายความว่าคณะกรรมการองค์การเพื่อการปฏิรูประบบสถาบันการเงินคณะอนุกรรมการ หมายความว่าคณะอนุกรรมการที่แต่งตั้งขึ้นโดยคณะกรรมการ ปรส. เพื่อการชำระบัญชีสถาบันการเงิน หมายความว่า สถาบันการเงินจำนวน ๕๖ แห่งที่คณะกรรมการ ปรส. พิจารณาแล้วเห็นว่าไม่อาจแก้ไขหรือฟื้นฟูฐานะหรือการดำเนินงานได้ และได้ตั้งคณะกรรมการเพื่อดำเนินการแทนสถาบันการเงินดังกล่าวตามมาตรา๓๐ วรรคแรก แห่งพระราชกำหนดการปฏิรูประบบสถาบันการเงิน พ.ศ. ๒๕๔๐ตามรายชื่อบริษัทดังต่อไปนี้๑. บริษัทเงินทุนหลักทรัพย์ กรุงไทย จำกัด (มหาชน)๒. บริษัทเงินทุนหลักทรัพย์ การทุนไทย จำกัด (มหาชน)๓. บริษัทเงินทุนหลักทรัพย์ คันทรี่ จำกัด๔. บริษัทเงินทุน คาเธ่ย์ทรัสต์ จำกัด๕. บริษัทเงินทุนหลักทรัพย์ คาเธ่ย์ไฟน์แนนซ์ จำกัด (มหาชน)๖บริษัทเงินทุน จี ซี เอ็น จำกัด (มหาชน)๗. บริษัทเงินทุนหลักทรัพย์ จี เอฟ จำกัด (มหาชน)๘. บริษัทเงินทุนหลักทรัพย์ เจ้าพระยา จำกัด๙. บริษัทเงินทุน ชาติไพบูลย์ จำกัด๑๐. บริษัทเงินทุนหลักทรัพย์ ซิทก้า จำกัด (มหาชน)๑๑. บริษัทเงินทุนหลักทรัพย์ ซี แอล สหวิริยา จำกัด๑๒. บริษัทเงินทุนหลักทรัพย์ ตะวันออกฟายแน้นซ์ (๑๙๙๑)จำกัด (มหาชน)๑๓. บริษัทเงินทุน ทรัพย์ธำรง จำกัด๑๔. บริษัทเงินทุนหลักทรัพย์ ไทยฟูจิ จำกัด๑๕. บริษัทเงินทุน ไทยธนากร จำกัด (มหาชน)๑๖. บริษัทเงินทุน ไทยธำรง จำกัด๑๗. บริษัทเงินทุนหลักทรัพย์ ไทยเม็กซ์ จำกัด (มหาชน)๑๘. บริษัทเงินทุนหลักทรัพย์ ไทยรุ่งเรืองทรัสต์ จำกัด๑๙. บริษัทเงินทุนหลักทรัพย์ ไทย - โอเวอร์ซีทรัสต์ จำกัด๒๐. บริษัทเงินทุนหลักทรัพย์ ธนทรัพย์ จำกัด (มหาชน)๒๑. บริษัทเงินทุนหลักทรัพย์ ธนไทย จำกัด (มหาชน)๒๒. บริษัทเงินทุนหลักทรัพย์ ธนนคร จำกัด (มหาชน)๒๓. บริษัทเงินทุนหลักทรัพย์ ธนพล จำกัด (มหาชน)๒๔. บริษัทเงินทุน ธนมาศ จำกัด๒๕. บริษัทเงินทุน ธนสินธุ์ จำกัด๒๖. บริษัทเงินทุน ธีรชัยทรัสต์ จำกัด๒๗. บริษัทเงินทุนหลักทรัพย์ นครหลวงเครดิต จำกัด (มหาชน)๒๘. บริษัทเงินทุน นิธิภัทร จำกัด (มหาชน)๒๙. บริษัทเงินทุน บางกอกเงินทุน จำกัด๓๐. บริษัทเงินทุนหลักทรัพย์ แปซิฟิคไฟแนนซ์ จำกัด (มหาชน)๓๑. บริษัทเงินทุนหลักทรัพย์ พารา จำกัด (มหาชน)๓๒. บริษัทเงินทุน พรีเมียร์ จำกัด๓๓. บริษัทเงินทุนหลักทรัพย์ พูลพิพัฒน์ จำกัด (มหาชน)๓๔. บริษัทเงินทุนหลักทรัพย์ มหาธนกิจ จำกัด (มหาชน)๓๕. บริษัทเงินทุนหลักทรัพย์ มหานครทรัสต์ จำกัด (มหาชน)๓๖. บริษัทเงินทุนหลักทรัพย์ เมืองทองทรัสต์ จำกัด๓๗. บริษัทเงินทุน ยูเนี่ยนไฟแนนซ์ จำกัด (มหาชน)๓๘. บริษัทเงินทุน ยูไนเต็ด จำกัด (มหาชน)๓๙. บริษัทเงินทุนหลักทรัพย์ รอยัลอินเตอร์เนชั่นแนลไฟแนนซ์จำกัด๔๐. บริษัทเงินทุนหลักทรัพย์ ลีลาธนกิจ จำกัด๔๑. บริษัทบริษัทเงินทุนหลักทรัพย์ วอลล์สตรีท จำกัด(มหาชน)๔๒. บริษัทเงินทุน ศรีธนา จำกัด (มหาชน)๔๓. บริษัทเงินทุนหลักทรัพย์ ศรีนคร จำกัด๔๔.บริษัทเงินทุนหลักทรัพย์ ศรีมิตร จำกัด (มหาชน)๔๕. บริษัทเงินทุนหลักทรัพย์ สยามซิตี้ซินดิเคท จำกัด(มหาชน)๔๖. บริษัทเงินทุนหลักทรัพย์ สยามพาณิชย์ทรัสต์ จำกัด๔๗. บริษัทเงินทุนหลักทรัพย์ สหธนกิจไทย จำกัด (มหาชน)๔๘. บริษัทเงินทุนหลักทรัพย์ อินเตอร์เครดิตแอนด์ทรัสต์จำกัด๔๙. บริษัทเงินทุน เอกธนกิจ จำกัด (มหาชน)๕๐. บริษัทเงินทุนหลักทรัพย์ เอกธนา จำกัด (มหาชน)๕๑. บริษัทเงินทุนหลักทรัพย์ เอกพัฒน์ จำกัด (มหาชน)๕๒. บริษัทเงินทุนหลักทรัพย์ เอกสิน จำกัด (มหาชน)๕๓. บริษัทเงินทุน เอเชียธนกิจ จำกัด (มหาชน)๕๔. บริษัทเงินทุนหลักทรัพย์ เอส ซี เอฟ จำกัด (มหาชน)๕๕. บริษัทเงินทุนหลักทรัพย์ เอ็ม ซี ซี จำกัด (มหาชน)๕๖. บริษัทเงินทุนหลักทรัพย์ ไอ ที เอฟ จำกัด (มหาชน)คณะกรรมการตามมาตรา ๓๐ หมายความว่า คณะกรรมการที่คณะกรรมการปรส. ได้ตั้งขึ้นตามมาตรา ๓๐ แห่งพระราชกำหนดการปฏิรูประบบสถาบันการเงิน พ.ศ. ๒๕๔๐ประธานกรรมการตามมาตรา ๓๐ หมายความว่า ประธานของคณะกรรมการตามมาตรา๓๐เจ้าหนี้มีประกัน หมายความว่าเจ้าหนี้ผู้มีสิทธิเหนือทรัพย์สินของสถาบันการเงินในทางจำนอง จำนำหรือสิทธิยึดหน่วง หรือเจ้าหนี้ผู้มีบุริมสิทธิที่บังคับได้ทำนองเดียวกับผู้รับจำนำเจ้าหนี้ด้อยสิทธิ หมายความว่าเจ้าหนี้ของสถาบันการเงินที่มีกฎหมายหรือข้อตกลงในมูลหนี้กำหนดสิทธิในการรับชำระหนี้ไว้ด้อยกว่าสิทธิของเจ้าหนี้อื่นเจ้าหนี้สามัญ หมายความว่าเจ้าหนี้ของสถาบันการเงินที่ไม่ใช่เจ้าหนี้มีประกันและไม่ใช่เจ้าหนี้ด้อยสิทธิและให้รวมถึงเจ้าหนี้มีประกันที่ยอมสละหลักประกันแล้วขอรับชำระหนี้เต็มจำนวนหรือที่บังคับหลักประกันแล้ว และขอรับชำระหนี้สำหรับจำนวนที่ขาดอยู่ หรือได้ขายทรัพย์ที่เป็นหลักประกันตามวิธีการที่ปรส. กำหนดแล้วขอรับชำระหนี้ในส่วนที่ขาดอยู่ ยกเว้นเจ้าหนี้มีประกันซึ่งตามกฎหมายแล้วสถาบันการเงินลูกหนี้ไม่ต้องรับผิดเกินกว่าราคาทรัพย์สินที่เป็นหลักประกันข้อ ๒ วันที่และเวลาที่อ้างถึงในประกาศฉบับนี้หมายถึงวันที่และเวลาตามมาตรฐานสากลที่ใช้สำหรับประเทศไทยข้อ ๓ การยื่นคำขอรับชำระหนี้๓.๑เจ้าหนี้ที่ประสงค์จะขอรับชำระหนี้ต้องยื่นความประสงค์เป็นคำขอรับชำระหนี้ต่อคณะกรรมการตามมาตรา๓๐ ของสถาบันการเงินที่ตนเป็นเจ้าหนี้ภายในกำหนดเวลา ๓ (สาม) เดือน นับแต่วันที่ ๑มีนาคม ๒๕๔๒ ตามข้อกำหนดหลักเกณฑ์และแบบที่คณะกรรมการ ปรส. กำหนด๓.๒เจ้าหนี้ที่ยื่นคำขอรับชำระหนี้ตามประกาศนี้จะต้องตกลงให้ความยินยอมเป็นลายลักษณ์อักษรตามแบบที่คณะกรรมการปรส. กำหนด มิฉะนั้นคณะกรรมการตามมาตรา ๓๐มีสิทธิที่จะไม่พิจารณาคำขอรับชำระหนี้ของเจ้าหนี้ผู้นั้น ทั้งนี้ เพื่อให้คณะกรรมการ ปรส. จะได้ดำเนินการจัดสรรเงินตามข้อ๘ เพื่อชำระหนี้แก่เจ้าหนี้ของสถาบันการเงินตาม พ.ร.ก. และตามประกาศฉบับนี้ได้โดยความยินยอมดังกล่าวจะมีสาระสำคัญดังต่อไปนี้๓.๒.๑การยินยอมที่จะไม่ฟ้องสถาบันการเงินเป็นจำเลยในคดีแพ่ง หรือคดีล้มละลายหรือคดีแรงงาน หรือคดีภาษีอากร หรือบังคับคดีแก่สถาบันการเงิน รวมทั้งจะไม่เสนอข้อพิพาทที่สถาบันการเงินนั้นๆ จะต้องรับผิด หรือชดใช้ค่าเสียหาย ต่ออนุญาโตตุลาการในระหว่างเวลาตั้งแต่ยื่นขอรับชำระหนี้ตามประกาศนี้จนถึงเมื่อผลการจัดสรรเงินครั้งแรกเป็นที่สุดเพื่อที่ ปรส.จะได้ดำเนินการจัดสรรเงินที่ได้จากการขายทรัพย์สินของสถาบันการเงินชำระคืนแก่เจ้าหนี้และหากได้ฟ้องสถาบันการเงินเป็นจำเลยอยู่แล้วหรืออยู่ในระหว่างการบังคับคดี หรือได้มีการเสนอข้อพิพาทต่ออนุญาโตตุลาการแล้วจะดำเนินการถอนฟ้องหรือถอนการบังคับคดี หรือถอนการดำเนินการในชั้นอนุญาโตตุลาการ แล้วแต่กรณีโดยทันที มิฉะนั้น ให้ถือว่าเจ้าหนี้นั้นตกลงยินยอมสละสิทธิการขอรับชำระหนี้ตามประกาศนี้๓.๒.๒ การยินยอมรับหลักเกณฑ์และวิธีการจัดสรรเงินคืนแก่บรรดาเจ้าหนี้ของสถาบันการเงินรวมทั้งยินยอมรับหลักเกณฑ์ที่เกี่ยวกับการจัดลำดับชั้นของเจ้าหนี้ตามประกาศนี้รวมทั้งการกันเงินที่ได้จากการขายทรัพย์สินของสถาบันการเงินไว้บางส่วนเพื่อนำมาจัดสรรให้แก่เจ้าหนี้ของสถาบันการเงินในภายหลังตามหลักเกณฑ์และข้อกำหนดที่ปรากฏในประกาศนี้ทุกประการ๓.๒.๓ การยินยอมให้เจ้าหนี้รายอื่น ๆของสถาบันการเงินที่ได้ยื่นคำขอรับชำระหนี้ตามประกาศนี้สามารถตรวจสอบคำขอรับชำระหนี้และเอกสารประกอบหนี้ได้๓.๒.๔หลังจากที่เจ้าหนี้ของสถาบันการเงินได้ยื่นคำขอรับชำระหนี้ตามประกาศนี้จนถึงเมื่อผลการจัดสรรเงินครั้งแรกเป็นที่สุด เจ้าหนี้จะไม่ถอนคำขอรับชำระหนี้ตามประกาศนี้ไม่ว่ากรณีใด ๆ ทั้งนี้ เพื่อที่ปรส. จะได้สามารถดำเนินการเพื่อการคำนวณยอดหนี้ของเจ้าหนี้ของสถาบันการเงินได้โดยไม่ติดขัด๓.๒.๕ การยินยอมให้คณะกรรมการ ปรส. และ/หรือคณะกรรมการตามมาตรา๓๐ เปิดเผยจำนวนหนี้ที่คณะกรรมการตามมาตรา ๓๐ วินิจฉัยให้เป็นจำนวนหนี้ที่พึงขอรับชำระได้และสัดส่วนที่จะได้รับชำระหนี้จากการจัดสรรเงินตามข้อ ๘๓.๓สถาบันการเงินต้องแจ้งกำหนดการยื่นคำขอรับชำระหนี้ตามข้อ ๓.๑ พร้อมแจกจ่ายแบบคำขอรับชำระหนี้และเอกสารที่จำเป็นอื่นๆ ให้แก่เจ้าหนี้ที่ปรากฏรายชื่อตามทะเบียนของสถาบันการเงินนั้น ๆและประกาศโฆษณากำหนดดังกล่าวในหนังสือพิมพ์รายวันทั้งฉบับภาษาไทยและฉบับภาษาอังกฤษอย่างน้อยอย่างละ๑ (หนึ่ง) ฉบับ รวมทั้งติดประกาศดังกล่าว ณสถานที่ทำการของสถาบันการเงินและผ่านทางระบบเครือข่ายคอมพิวเตอร์ ก่อนวันที่กำหนดให้ยื่นคำขอรับชำระหนี้ตามข้อ๓.๑๓.๔ เจ้าหนี้ต่างประเทศที่มีภูมิลำเนานอกราชอาณาจักร๓.๔.๑เจ้าหนี้ต่างประเทศที่เป็นนิติบุคคลต้องได้รับการรับรองฐานะนิติบุคคลและผู้ลงลายมือชื่อซึ่งเป็นผู้มีอำนาจกระทำการแทนโดยสถานทูตหรือสถานกงสุลไทย ณ ประเทศนั้น ในกรณีที่ไม่มีสถานทูตหรือสถานกงสุลไทย ณประเทศนั้น ให้โนตารีพับลิค หรือแมจิสเตรท หรือบุคคลอื่นซึ่งกฎหมายแห่งท้องถิ่นให้อำนาจไว้เป็นผู้รับรองโดยแนบเอกสารจากทางราชการของประเทศนั้นรับรองว่าโนตารีพับลิคหรือแมจิสเตรทหรือบุคคลอื่นดังกล่าวเป็นผู้มีอำนาจในการรับรองฐานะนิติบุคคลประกอบ๓.๔.๒ เจ้าหนี้ต่างประเทศต้องแถลงว่าตนได้รับหรือมีสิทธิที่จะได้รับทรัพย์สินหรือส่วนแบ่งจากทรัพย์สินของสถาบันการเงินที่เป็นลูกหนี้รายเดียวกันนอกราชอาณาจักรเป็นจำนวนเท่าใดหรือไม่และถ้ามีตนยอมส่งทรัพย์สินหรือส่วนแบ่งจากทรัพย์สินของสถาบันการเงินดังกล่าวนั้นแล้วนำมารวมในกองทรัพย์สินของสถาบันการเงินนั้นในราชอาณาจักรภายในระยะเวลาไม่เกิน ๒ (สอง)เดือนนับจากวันที่รับทราบผลการวินิจฉัยคำขอรับชำระหนี้ หากไม่สามารถส่งมอบทรัพย์สินดังกล่าวภายในกำหนดเวลาให้ถือว่าเจ้าหนี้ผู้นั้นไม่ประสงค์จะขอรับชำระหนี้ตามประกาศนี้๓.๕นอกเหนือจากที่เจ้าหนี้มีประกันสามารถรับชำระหนี้ได้ตามวิธีการที่กฎหมายกำหนดเจ้าหนี้มีประกันอาจเลือกขอรับชำระหนี้ได้โดยยื่นคำขอรับชำระหนี้ตามวิธีการที่ระบุไว้ในประกาศนี้พร้อมกับแสดงรายละเอียดของทรัพย์สินที่เป็นหลักประกันรวมทั้งตกลงยินยอมให้คณะกรรมการ ปรส.ตรวจและขายทรัพย์สินที่เป็นหลักประกันนั้นได้ตามที่คณะกรรมการ ปรส.กำหนดโดยอาศัยอำนาจตาม พ.ร.ก. โดยปลอดภาระผูกพัน และนำเงินที่ได้จากการขายทรัพย์สินที่เป็นหลักประกันดังกล่าวหลังจากหักค่าใช้จ่ายใดๆ ในการขายและค่าธรรมเนียมของ ปรส. ตาม พ.ร.ก. แล้ว ชำระให้แก่เจ้าหนี้ผู้นั้นหากมีเงินเหลือหลังจากชำระหนี้ ให้นำเงินส่วนที่เหลือรวมเข้ากับกองทรัพย์สินของสถาบันการเงินที่เป็นลูกหนี้หากเงินที่ได้จากการขายไม่พอชำระหนี้เจ้าหนี้ผู้นั้นจะได้รับชำระส่วนที่ยังขาดอยู่ตามส่วนแบ่งจากการจัดสรรเงินตามข้อ ๘จากกองทรัพย์สินของสถาบันการเงินลูกหนี้ต่อไปได้ในฐานะเจ้าหนี้สามัญยกเว้นกรณีที่ตามกฎหมายแล้วสถาบันการเงินลูกหนี้ไม่ต้องรับผิดเกินกว่าราคาทรัพย์สินที่เป็นหลักประกัน๓.๖ ลูกหนี้ร่วม ผู้ค้ำประกัน หรือผู้ค้ำประกันร่วมอาจขอรับชำระหนี้ได้สำหรับจำนวนที่ตนอาจใช้สิทธิไล่เบี้ยในภายหน้าได้เว้นแต่เจ้าหนี้ได้ใช้สิทธิขอรับชำระไว้เต็มจำนวนแล้ว๓.๗ หนี้ที่กำหนดไว้เป็นเงินตราต่างประเทศนั้นให้คิดเป็นเงินตราไทยตามอัตราแลกเปลี่ยนอ้างอิงของธนาคารแห่งประเทศไทยเฉลี่ย ๗(เจ็ด) วันทำการก่อน ๓ (สาม) วันทำการก่อนวันแจ้งผลการจัดสรรเงิน๓.๘เจ้าหนี้ที่ประสงค์จะขอรับชำระหนี้ตามประกาศนี้อาจมอบหมายหรือมอบอำนาจให้ผู้อื่นดำเนินการตามกระบวนการตามประกาศนี้แทนตนเองได้จนเสร็จการการใดที่ผู้รับมอบหมายหรือผู้รับมอบอำนาจได้กระทำให้ถือว่าเจ้าหนี้ผู้นั้นได้กระทำด้วยตนเองอนึ่ง ปรส. และสถาบันการเงินตลอดจนผู้ที่เกี่ยวข้องจะไม่รับผิดชอบใด ๆทั้งสิ้นต่อความเสียหายที่อาจเกิดขึ้นจากการกระทำของผู้รับมอบหมายหรือผู้รับมอบอำนาจดังกล่าวข้อ ๔ หนี้ที่สามารถขอรับชำระได้ มีดังนี้๔.๑ หนี้ที่มูลแห่งหนี้ได้เกิดขึ้นก่อนวันที่ ๘ ธันวาคม ๒๕๔๐๔.๒ หนี้ที่เกิดขึ้นโดยได้รับความยินยอมหรือให้สัตยาบันโดยประธานกรรมการตามมาตรา ๓๐หรือผู้รับมอบอำนาจของประธานกรรมการตามมาตรา ๓๐ ของสถาบันการเงินนั้น ทั้งนี้ให้หมายความรวมถึงหนี้ตามโครงการรับแลกเปลี่ยนตั๋วสัญญาใช้เงินของบริษัทเงินทุนหลักทรัพย์กรุงไทยธนกิจ จำกัด (มหาชน) ตามโครงการรับแลกเปลี่ยนบัตรเงินฝากของธนาคารกรุงไทยจำกัด (มหาชน) และกองทุนเพื่อฟื้นฟูและพัฒนาระบบสถาบันการเงิน๔.๓ เจ้าหนี้ค้ำประกัน เจ้าหนี้อาวัลหรือเจ้าหนี้ในลักษณะทำนองเดียวกันซึ่งสิทธิเรียกร้องเกิดขึ้นหลังจากระยะเวลาตามข้อ ๔.๑ ก็อาจขอรับชำระหนี้ได้ถ้ามูลหนี้ประธานเกิดขึ้นก่อนระยะเวลาตามข้อ ๔.๑หรือหนี้ที่มูลหนี้ประธานเกิดขึ้นหลังจากนั้น โดยได้รับความยินยอมหรือให้สัตยาบันโดยประธานกรรมการตามมาตรา๓๐ หรือผู้รับมอบอำนาจของประธานกรรมการตามมาตรา ๓๐ ของสถาบันการเงินนั้นและเป็นมูลหนี้ที่ไม่ต้องห้ามตามที่กำหนดไว้ในประกาศฉบับนี้๔.๔ต้องไม่ใช่หนี้ที่เกิดขึ้นโดยฝ่าฝืนข้อห้ามตามกฎหมายหรือศีลธรรมอันดีของประชาชนหรือหนี้ที่จะฟ้องร้องบังคับคดีไม่ได้เว้นแต่กรณีหนี้ที่เกิดขึ้นโดยสุจริตซึ่งขาดอายุความในวันที่หรือหลังจากระยะเวลาตามข้อ๔.๑ และเจ้าหนี้ได้ดำเนินการตามสมควรเพื่อรักษาสิทธิของตนแล้วและคณะกรรมการ ปรส.เห็นสมควรให้มีสิทธิรับชำระหนี้๔.๕ต้องไม่ใช่หนี้ที่เจ้าหนี้ยินยอมให้สถาบันการเงินก่อให้เกิดขึ้นโดยต้องห้ามตามคำสั่งกระทรวงการคลังเรื่อง การสั่งระงับการดำเนินกิจการของบริษัทเงินทุนและบริษัทเงินทุนหลักทรัพย์ลงวันที่ ๒๖ มิถุนายน ๒๕๔๐ และ ๕ สิงหาคม ๒๔๔๐๔.๖หนี้ที่ยังไม่ถึงกำหนดชำระภายในกำหนดเวลาที่ขอรับชำระหนี้ได้ตามประกาศฉบับนี้ให้ถือว่าเป็นหนี้ที่ขอรับชำระได้ทั้งนี้ ให้ถือเสมือนว่าหนี้ดังกล่าวครบกำหนดชำระในวันที่เจ้าหนี้ยื่นคำขอรับชำระหนี้ภายใต้หลักเกณฑ์ที่คณะกรรมการ ปรส. จะกำหนด๔.๗ บรรดาค่าใช้จ่ายต่างในการติดตาม ทวงถาม หรือดำเนินการใดๆ ให้สถาบันการเงินชำระหนี้ที่เกิดขึ้นหลังจากระยะเวลาตามข้อ ๔.๑รวมทั้งค่าใช้จ่ายในการยื่นคำขอรับชำระหนี้ ไม่ถือว่าเป็นหนี้ที่ขอรับชำระได้ข้อ ๕ การพิจารณาคำขอรับชำระหนี้๕.๑ คณะกรรมการ ปรส. คณะกรรมการตามมาตรา ๓๐ คณะอนุกรรมการ หรือเจ้าหน้าที่ปรส. ที่ได้รับมอบหมายมีอำนาจในการตรวจสอบคำขอรับชำระหนี้ การตรวจสอบคำขอรับชำระหนี้ของเจ้าหนี้รายใดรายหนึ่งคณะกรรมการ ปรส. คณะกรรมการตามมาตรา ๓๐ หรือคณะอนุกรรมการอาจเรียกให้เจ้าหนี้ที่ยื่นคำขอรับชำระหนี้นั้นหรือบุคคลอื่นผู้มีส่วนเกี่ยวข้องมาให้ถ้อยคำและ/หรือส่งมอบพยานหลักฐานเพื่อประกอบการพิจารณาคำขอรับชำระหนี้ดังกล่าวได้ เจ้าหนี้ที่ฝ่าฝืนไม่ให้ถ้อยคำและ/หรือ ไม่นำส่งพยานหลักฐานตามที่คณะกรรมการ ปรส. คณะกรรมการตามมาตรา ๓๐หรือคณะอนุกรรมการเรียกไปนั้นถือว่าไม่ประสงค์จะใช้ประโยชน์จากถ้อยคำและ/หรือพยานหลักฐานนั้นเว้นแต่มีเหตุจำเป็นอันมิอาจก้าวล่วงได้และได้แจ้งเหตุนั้นเป็นลายลักษณ์อักษรต่อคณะกรรมการปรส. คณะกรรมการตามมาตรา ๓๐ หรือคณะอนุกรรมการ แล้วแต่กรณี ล่วงหน้าก่อนเวลานัดอย่างไรก็ดีการเลื่อนเช่นว่านี้กระทำได้ไม่เกิน ๒ (สอง) ครั้งแต่ละครั้งห่างกันไม่น้อยกว่า ๕ (ห้า) วันทำการ ทั้งนี้ การเลื่อนระยะเวลาดังกล่าวต้องไม่เกิน๑ (หนึ่ง) เดือนนับจากวันนัดให้ถ้อยคำ/ส่งมอบพยานหลักฐานครั้งแรก๕.๒ คณะกรรมการตามมาตรา ๓๐ มีอำนาจพิจารณาวินิจฉัยอนุญาตให้เจ้าหนี้ได้รับชำระหนี้อย่างไรหรือไม่เจ้าหนี้มีสิทธิยื่นอุทธรณ์คำวินิจฉัยดังกล่าวต่อคณะกรรมการ ปรส. ได้ภายใน ๑๕(สิบห้า) วันนับแต่วันที่ได้รับหนังสือแจ้งผลคำวินิจฉัยที่สถาบันการเงินได้ส่งไปยังเจ้าหนี้นั้น ทั้งนี้ คำวินิจฉัยของคณะกรรมการ ปรส.ให้ถือเป็นที่สุด๕.๓ เจ้าหนี้ที่ยื่นขอรับชำระหนี้แล้วมีสิทธิขอตรวจสอบคำขอรับชำระหนี้ของเจ้าหนี้รายอื่นได้ตามหลักเกณฑ์ที่คณะกรรมการปรส. หรือ คณะกรรมการตามมาตรา ๓๐ หรือคณะอนุกรรมการกำหนดโดยทำเป็นหนังสือต่อคณะกรรมการตามมาตรา ๓๐ ของสถาบันการเงินที่ตนเป็นเจ้าหนี้ภายใน๑๕ (สิบห้า) วันนับแต่วันครบกำหนดการยื่นคำขอรับชำระหนี้ โดยจะได้รับอนุญาตให้มีเวลาในการตรวจสอบดังกล่าวไม่เกิน๑๐ (สิบ) วัน๕.๔เจ้าหนี้ที่ประสงค์จะคัดค้านคำขอรับชำระหนี้ของเจ้าหนี้รายอื่นต้องทำคำคัดค้านเป็นลายลักษณ์อักษรชี้แจ้งสภาพและเหตุผลแห่งคำคัดค้านเสนอต่อคณะกรรมการตามมาตรา ๓๐ของสถาบันการเงินภายใน ๑๐ (สิบ) วันนับจากวันสุดท้ายที่ตนได้รับอนุญาตให้ตรวจคำขอรับชำระหนี้ของเจ้าหนี้รายอื่นได้ให้คณะกรรมการตามมาตรา ๓๐ ของสถาบันการเงินทำการตรวจสอบคำคัดค้านและทำความเห็นเพื่อเสนอให้คณะกรรมการปรส. พิจารณาคำคัดค้านดังกล่าวทั้งนี้ คณะกรรมการ ปรส. มีอำนาจวินิจฉัยชี้ขาดคำคัดค้านโดยให้ยกคำคัดค้านและอนุญาตให้ขอรับชำระหนี้ได้เต็มตามสัดส่วนแห่งหนี้ที่ได้ยื่นขอรับชำระหรืออนุญาตให้ขอรับชำระหนี้ได้บางส่วนหรือไม่อนุญาตให้ขอรับชำระหนี้โดยวินิจฉัยของคณะกรรมการ ปรส. นี้ให้ถือเป็นที่สุดข้อ ๖ การประชุมเจ้าหนี้๖.๑ คณะกรรมการตามมาตรา ๓๐จะประกาศเรียกเจ้าหนี้ที่ได้รับการวินิจฉัยให้ได้รับชำระหนี้มาประชุมเพื่อตรวจรับรองผลการจัดสรรเงินตามข้อ๘ เพื่อการชำระหนี้ให้แก่เจ้าหนี้ตามลำดับและสัดส่วนแห่งหนี้ตามประกาศนี้ ทั้งนี้ โดยคณะกรรมการตามมาตรา ๓๐ จะส่งหนังสือแจ้งวันเวลา และสถานที่ประชุมให้เจ้าหนี้ทราบล่วงหน้าไม่น้อยกว่า ๗ (เจ็ด) วันอนึ่งเจ้าหนี้ที่ไม่เข้าร่วมการประชุมดังกล่าวให้ถือว่าทราบผลการประชุมแล้วการโต้แย้งผลการจัดสรรเงินที่ได้แจ้งให้ทราบในที่ประชุมตามวรรคแรกให้กระทำได้ภายใน๗ (เจ็ด) วันนับจากวันที่ประชุม โดยทำเป็นหนังสือเสนอต่อคณะกรรมการตามมาตรา ๓๐เพื่อทำความเห็นเสนอต่อคณะกรรมการ ปรส. คำวินิจฉัยของคณะกรรมการ ปรส.ให้ถือเป็นที่สุดหากเจ้าหนี้ใดไม่ทำการโต้แย้งภายในระยะเวลาดังกล่าวให้ถือว่าเจ้าหนี้นั้นไม่มีข้อโต้แย้งใดๆ และยินยอมให้คณะกรรมการ ปรส. หรือคณะกรรมการตามมาตรา ๓๐ ชำระหนี้ตามผลการจัดสรรเงินนั้นได้ถ้าไม่มีผู้ใดทำการโต้แย้งผลการจัดสรรเงินภายในกำหนดเวลาตามวรรคก่อนให้ถือว่าผลการจัดสรรเงินนั้นถูกต้องและเป็นที่สุด๖.๒ ให้ประธานกรรมการตามมาตรา ๓๐ เป็นประธานในที่ประชุมข้อ ๗ การจัดสรรเงินตามข้อ ๘ที่ได้จากการขายทรัพย์สินเพื่อชำระหนี้คืนให้แก่เจ้าหนี้เป็นไปตามลำดับชั้นการชำระหนี้ดังนี้๗.๑เจ้าหนี้ในหนี้ค่าใช้จ่ายเพื่อประโยชน์ร่วมกันของเจ้าหนี้เนื่องจากการดำเนินการตามปกติเพื่อการชำระบัญชีสถาบันการเงินที่ประธานกรรมการตามมาตรา๓๐ ได้อนุมัติแล้ว เช่น ค่าธรรมเนียมศาล ค่าดำเนินการของคณะกรรมการตามมาตรา ๓๐ผู้จัดการเฉพาะกิจและที่ปรึกษาเฉพาะกิจค่าตอบแทนค่าใช้จ่ายและค่าบริการให้คำปรึกษาของที่ปรึกษา รวมทั้งค่าวิชาชีพทนายความและผู้ตรวจสอบบัญชีที่ได้รับการแต่งตั้งโดยคณะกรรมการปรส. หรือคณะกรรมการตามมาตรา ๓๐ เป็นต้น๗.๒เจ้าหนี้ในหนี้ค่าภาษีอากรและค่าจ้างแรงงานตามกฎหมายแรงงานที่สถาบันการเงินค้างชำระ๗.๓ เจ้าหนี้สามัญ๗.๔ เจ้าหนี้ด้อยสิทธิหากมีเงินเหลือจากการชำระคืนให้แก่เจ้าหนี้ตามวรรคก่อนเงินส่วนที่เหลือดังกล่าวจะจัดสรรคืนแก่ผู้ถือหุ้นต่อไปนอกจากนี้ เจ้าหนี้มีประกันสามารถได้รับชำระหนี้ตามข้อ ๓.๕ข้อ ๘ การจัดสรรเงิน๘.๑การจัดสรรเงินชำระคืนแก่เจ้าหนี้ที่ยื่นคำขอรับชำระหนี้ตามประกาศฉบับนี้จะชำระคืนในสกุลเงินบาท๘.๒ คณะกรรมการ ปรส. หรือ คณะกรรมการตามมาตรา ๓๐ จะพิจารณาจัดสรรเงินเพื่อชำระหนี้ให้แก่เจ้าหนี้ตามลำดับและสัดส่วนแห่งหนี้ตามประกาศนี้อนึ่ง การชำระหนี้คืนแก่เจ้าหนี้ตามผลการจัดสรรเงินจะดำเนินการภายหลังจากวันที่ประชุมเจ้าหนี้ตามข้อ๖ โดยไม่ชักช้าสำหรับจำนวนหนี้ใดที่มีการโต้แย้งตามข้อ ๖.๑ วรรคสามการดำเนินการเกี่ยวกับการจัดสรรเงินจะกระทำภายหลังจากที่คำโต้แย้งนั้นมีคำวินิจฉัยเป็นที่สุด๘.๓กรณีเจ้าหนี้ที่ไม่ได้ยื่นคำขอรับชำระหนี้ตามประกาศฉบับนี้หรือเจ้าหนี้ที่ยื่นคำขอรับชำระหนี้แต่ไม่ประสงค์จะรับชำระหนี้ตามลำดับและสัดส่วนแห่งหนี้ที่คณะกรรมการปรส. หรือคณะกรรมการตามมาตรา ๓๐ พิจารณาจัดสรรให้ตามประกาศฉบับนี้ คณะกรรมการ ปรส.จะกันเงินตามสัดส่วนแห่งหนี้ให้แก่เจ้าหนี้เหล่านี้ เพื่อที่จะได้ไปขอรับชำระหนี้ในภายหลังตามขั้นตอนที่คณะกรรมการปรส.จะกำหนดต่อไป หรือทำการจัดสรรใช้เงินอีกครั้งตามที่คณะกรรมการ ปรส. เห็นสมควรข้อ ๙ความในประกาศนี้ไม่ใช้บังคับแก่บรรดาค่าใช้จ่ายในการดำเนินการตามปกติของสถาบันการเงินเช่น ค่าสาธารณูปโภคต่าง ๆ ค่าภาษี ค่าจ้างแรงงาน ค่าตอบแทน และค่าธรรมเนียมในการประมูลขายทรัพย์สินเพื่อการชำระบัญชีเป็นต้น ซึ่งสถาบันการเงินต้องชำระตามปกติอยู่แล้วข้อ ๑๐กรณีใดที่มิได้ระบุไว้ในประกาศนี้หรือการใดที่ไม่อาจดำเนินการตามประกาศนี้ได้ให้เสนอต่อคณะกรรมการ ปรส. เพื่อพิจารณาเป็นรายกรณีไปข้อ ๑๑[๑]ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒ กุมภาพันธ์ พ.ศ. ๒๕๔๒อมเรศ ศิลาอ่อนประธานกรรมการองค์การเพื่อการปฏิรูประบบสถาบันการเงินพัสสน/ผู้จัดทำ๒ พฤศจิกายน ๒๕๕๒โชติกานต์/ปรับปรุง๑๖ พฤษภาคม ๒๕๕๙[๑] ราชกิจจานุเบกษา เล่ม๑๑๖/ตอนพิเศษ ๑๑ ง/หน้า ๑๗/๑๐ กุมภาพันธ์ ๒๕๔๒